
Acasă > Actualitate > România are uraniu dar a închis toate minele, SUA și alte țări... 


Atât în SUA cât și în ţările aliate, proprietarii minelor de uraniu lăsate în 
conservare au reluat operaţiunile pentru a profita de creșterea cererii pentru 
combustibil nuclear, transmite Bloomberg. În prezent România este un producător 
marginal, mineritul uraniului fiind monopol al Companiei Naţionale a Uraniului. Cu 
toate acestea, în anii '50 uraniul a fost exploatat masiv (în principal la suprafaţă, 
dar și în circa 400 km galerii subterane) la Băița, Bihor. 


Cel puţin cinci producători americani au decis să redeschidă mine de uraniu în state precum 
Wyoming, Texas, Arizona și Utah, unde producţia era la un ritm susținut până când 
guvernele și-au schimbat atitudinea față de energia nucleară după dezastrul de la 
Fukushima. 


Grupul canadian Cameco a început și el să majoreze producţia la minele de uraniu 
MacaArthur River și Key Lake din provincia Saskatchewan, vestul Canadei, după ce a înghețat 
operațiunile între 2018 și 2021 din cauza condiţiile nefavorabile de pe piață. 


Acum însă, pe măsură ce guvernele se îndreaptă din nou spre energia nucleară pentru a-și 
atinge obiectivele de emisii iar producătorii de uraniu au probleme în a satisface cererea, 
prețurile la uraniu sunt în creștere. Iar asta da operațiunilor din domeniul uraniului, care 
odată nu erau profitabile, șansa de a acoperi un decalaj de aprovizionare 


Aproximativ două treimi din producția mondială de uraniu vine din Kazahstan, Canada și 
Australia. 


Pe măsură ce ţările se gândesc din ce în ce mai serios la energia nucleară pentru a 


răspunde la schimbările climatice, cererea de uraniu a explodat. Agenţia Internaţională a 


Energiei Atomice estimează că lumea va avea nevoie de peste 100.000 de tone de uraniu pe 


an în 2040, o cantitate care necesită dublarea mineritului și procesării față de nivelul actual. 


Grupul canadian Cameco Corp. și cel kazah Kazatomprom, care împreună sunt responsabile 
pentru jumătate din oferta mondială, au avut probleme în a majora producţia. Firmele au 
avertizat că au apărut unele blocaje operaționale care vor avea drept rezultat reducerea 


producţiei de uraniu în următorii ani. 


„Suntem într-o situaţie clasică de deficit de aprovizionare. Cererea crește din nou, cu noi 
reactoare care sunt pornite”, spune Scott Melbye, vicepreședinte la firma Uranium Energy 
Corp., care are sediul în Texas. Producţia nu a ţinut pasul cu cererea din cauza mai multor 
ani de sub-investiții în minerit și explorare, spune Melbye, a cărui companie a decis să 
redeschidă minele din Wyoming și Texas pe care le-a trecut în conservare în 2018. 


Bloomberg subliniază că producţia care va veni de la aceste mine, care majoritatea sunt 
mici și se apropie de sfârșitul vieţii lor, va reprezenta o mică parte din aprovizionarea 


mondială cu uraniu. 


„În mod clar, industria încearcă să răspundă prin redeschierea minelor mici, însă când ai o 
mină care nu a mai funcționa de mult timp, este evident că producţia nu va fi una 
substanțială”, spune John Ciampagli, director general la Sprott Asset Management, care 
operează Sprott Physical Uranium Trust. 


Cu toate acestea, redeschiderea minelor de uraniu reprezintă o relansare pentru o industrie 
americană care era în pericol să dispară în urmă cu cinci ani. Producţia americană de uraniu 
a atins un minim istoric de aproximativ 77 de tone în 2019, de la un vârf de 22.000 de tone 
în 1980, în condiţiile în care SUA a devenit din ce în ce mai dependentă importurile din țări 
precum Canada, Australia, Kazahstan și Rusia. 


Pentru a ține pasul cu cererea, Uniunea producătorilor americani de uraniu estimează că va 
fi nevoie ca opt până la zece noi mari mine să demareze producţia în următorul deceniu. 


Astăzi toate minele de uraniu din România s-au închis, și o reluare a exploatării este 
departe. În Budureasa, în Bihor, se vorbește despre cel mai mare zăcământ de brucit din 


Europa, o rocă ce are o concentrație foarte mare de magneziu. 


În paralel cu exploatarea zăcământului din Bihor s-au pregătit și alte mine de uraniu și 
metale rare. În Suceava a fost ultimul loc din care s-a mai scos uraniu românesc. 
Exploatarea minieră de la Crucea Botușana a fost ultima în lucru, în exploatare până în iunie 
2021 când guvernul i-a pus cruce. Ultima exploatare activă a României este închisă. 


Compania Naţională a Uraniului a decis disponibilizarea angajaţilor din Suceava și niciun alt 
proiect de exploatare de minereu de uraniu nu se întrevede în urmatoarae perioadă de timp, 


deși România anunţă cu tam-tam extinderea programului de energie nucleară. 


